“ Уйный- уйный үсәбез”проектындагы темаларга кыска шигырьләр

“ Кишер үстерәбез”

Кишер зур,

Кишер кечкенә,

Кишер пычрак,

Юыйк тиз генә.

“ Куян күчтәнәче”

Кишер бик тәмле,

Бирик куянга.

Кишер бик баллы

Сөенсен куян да.

“ Без хезмәт яратабыз”

Алманы өзәм

Кәрзингә салам.

Кыярны өзәм

Кәрзингә салам.

Кәрзингә тагын

Кәбестә салам.

Бәрәңге җыям

Санап та куям:

1,2,3,4.5,6,7,8,9,10.

“ Яшелчә кибете”

Кибеттә бар:

Кыяр, кәбестә, суган

Кишер белән дә

Кәрзиннәр тулган.

Бәрәңге дә күп

Уңыш күп булган.

“Төсләр дөньясы”

Мә, сиңа **сары** туп,

Бир миңа **кызыл** туп.

Бик матур **зәңгәр** туп,

Югалган **яшел** туп.

“ Яшелчә салаты”

Акбай салат ясый,

Суган, кишер ала.

Кәбестә, кыярны

Мияу турап сала.

“ Ашамлыклар”

Тәмле чәй кирәк,

Сөт тә бик кирәк.

Тәмле аш ашагач

Ял итү кирәк.

“ Аю кунакка килгән”

Аю кунакка килгән,

Тәмле алма сорый.

Аю алма ашагач,

Туп белән уйный.

“ Чәй табыны әзерлибез”

Өстәлдә нәрсә бар?

Тәлинкә, кашык.

Куйдым чынаяк

Табынга ашык.

“ Курчакны киендер”

Курчак, кил монда,

Мә, матур күлмәк.

Матур күлмәктән

Биергә кирәк.

“ Алия йокларга җыена”

Алия бик нәни,

Алия бит бәби.

Еламый, йоклый ул,

Алия бик тәти.

“ Курчак белән уйныйбыз”

Курчак белән уйныйм.

Алия су белән юына.

Еламасын курчагым,

Уенчык бирәм кулына.

“ Җиһазлар кибете”

Нинди зур кибет.

Кибеттә күп товар:

Өстәл, урындык,

Карават та бар.

“ Уйный- уйный үсәбез”

Нәрсә бар?

Әйдәгез карыйк.

Аю, туп, песи, курчак бар.

Нәрсә юк?

Әйдәгез табыйк.

Бергәләп уйлап карыйк.